	IZVJEŠĆE O SAVJETOVANJU S JAVNOŠĆU
U POSTUPKU DONOŠENJA ODLUKE
Nositelj izrade izvješća: Grad Vodnjan-Dignano
Vodnjan-Dignano, 21. rujna 2026. godine

	Naziv akta za koji je provedeno savjetovanje s javnošću
	Odluka o proglašenju komunalne infrastrukture javnim dobrom u općoj uporabi 
u vlasništvu Grada Vodnjan-Dignano

	Naziv tijela nadležnog za izradu / provedbu savjetovanja
	Upravni odjel za prostorno uređenje, gradnju, komunalno gospodarstvo i imovinu

	Razlozi za donošenje akta i ciljevi koji se njime žele postići uz sažetak ključnih pitanja
	Sukladno članku 59. Zakona o komunalnom gospodarstvu ("Narodne novine", broj: 68/18, 110/18, 32/20 i 145/24) komunalnu infrastrukturu predstavljaju: nerazvrstane ceste, javne prometne površine na kojima nije dopušten promet motornih vozila, javna parkirališta, javne garaže, javne zelene površine, građevine i uređaji javne namjene, javna rasvjeta, groblja i krematoriji na grobljima, građevine namijenjene obavljanju javnog prijevoza.
Člankom 61. stavcima 4. i 5. istog Zakona propisano je da komunalna infrastruktura stječe status javnog dobra u općoj uporabi danom njezine izgradnje, uređenja odnosno stupanja na snagu odluke o proglašenju javnog dobra u općoj uporabi te da se komunalna infrastruktura upisuje u zemljišne knjige kao javno dobro u općoj uporabi i kao vlasništvo odnosno suvlasništvo jedinice lokalne samouprave i/ili javnog isporučitelja koji upravlja komunalnom infrastrukturom.

	Objava dokumenata za savjetovanje
	Internetska stranica Grada Vodnjan-Dignano – Savjetovanja u tijeku  (https://www.vodnjan-dignano.hr/hr/savjetovanje-sa-zainteresiranom-javnoscu-/savjetovanja-u-tijeku) 

	Razdoblje provedbe savjetovanja
	Internetsko savjetovanje s javnošću provedeno je u razdoblju od 17. srpnja 2026. godine do 16. kolovoza 2026. godine.

	Pregled osnovnih pokazatelja uključenosti savjetovanja s javnošću
	U za to propisanom roku zaprimljena su tri (3) prijedloga i mišljenja podnesenih od strane zainteresirane javnosti, od kojih dva (2) su djelomično prihvaćena i jedan (1) neprihvaćen.

	Troškovi provedenog savjetovanja
	Provedba javnog savjetovanja nije uzrokovala dodatne financijske troškove.


Pregled prihvaćenih i neprihvaćenih mišljenja i prijedloga s obrazloženjem
	RB
	Sudionik savjetovanja 
(prezime i ime pojedinca, naziv organizacije)
	Tekst zaprimljenog mišljenja ili prijedloga
	Status mišljenja ili prijedloga (prihvaćanje/neprihvaćanje s obrazloženjem)

	1.
	Kramarić Josip
28.7.2026.
	Uvidom u Odluci, ustanovio sam da nije evidentirana prilazna cesta
do moje nekretnine, odnosno cesta koja iz naselja Barbariga vodi do
naselja Betiga.
Makadamski put se nalazi na dijelu k.č. 529/1, na dijelu k.č. 479/761,
na dijelu k.č. 479/352, na dijelu k.č. 528 te na dijelu k.č. 479/352, sve
k.o. Vodnjan.
	Ne prihvaća se

Sukladno članku 61. stavak 4. Zakona o komunalnom gospodarstvu, komunalna infrastruktura stječe status javnog dobra u općoj uporabi, ako komunalna infrastruktura nije u vlasništvu odnosno suvlasništvu jedinice lokalne samouprave i/ili osobe koja obavlja komunalnu djelatnost, nakon što su riješeni imovinskopravni odnosi.

	2.
	Emeršić Margarita
9.8.2026.
	Nacrt obuhvaća pet javnih parkirališta (četiri u Vodnjanu i jedno u Galižani), dok na području naselja Barbariga, odnosno Mjesnog odbora Barbariga–Betiga–Mandriol, nije obuhvaćeno nijedno javno parkiralište. Za područje Betige Nacrt obuhvaća samo nerazvrstanu cestu NC_115. Predlažem da Grad u izvješću o savjetovanju obrazloži kriterije teritorijalnog odabira te pokrene poseban postupak evidentiranja, pravnog uređenja i osiguranja javno dostupnih parkirališnih površina za cijelo naselje Barbariga. Cilj primjedbe nije stjecanje pojedinačnog vlasničkog parkirališnog mjesta, nego omogućavanje parkiranja na slobodnim, javno dostupnim mjestima pod jednakim uvjetima za stanovnike, vlasnike i druge zakonite korisnike naselja.
1. [bookmark: _Hlk240959168]Uz članak 1. – teritorijalni obuhvat i Barbariga. Predlaže se da Grad pojasni zašto Odluka ne obuhvaća nijedno javno parkiralište na području Barbarige te da za ovo naselje pokrene odvojeni postupak. U tom postupku potrebno je utvrditi stvarno i pravno stanje svih postojećih parkirališnih površina, uključujući k.č. 7958 i 7959 k.o. Vodnjan. Prema dostavljenim izvacima iz BZP-a, te su čestice trenutačno upisane kao privatno suvlasništvo, zato se ne predlaže njihovo neposredno proglašenje javnim dobrom bez prethodnog rješavanja imovinskopravnih odnosa. Potrebno je utvrditi i status te izvršenje Sporazuma od 24. kolovoza 2012. godine, prema javno objavljenoj izjavi Grada od 3. srpnja 2013., koji se odnosio na 120 parkirališnih mjesta u Barbarigi.
2. Uz članak 2. i Obrazloženje – imovinskopravni odnosi. Obrazloženje je potrebno uskladiti s važećim člankom 61. stavkom 4. Zakona o komunalnom gospodarstvu (NN 68/18, 110/18 – Odluka Ustavnog suda Republike Hrvatske, 32/20 i 145/24). Ako komunalna infrastruktura nije u vlasništvu odnosno suvlasništvu jedinice lokalne samouprave i/ili osobe koja obavlja komunalnu djelatnost, status javnog dobra stječe tek nakon rješavanja imovinskopravnih odnosa. Obrazloženje sada ne navodi taj dio odredbe. Predlaže se za svaku obuhvaćenu nekretninu navesti jesu li imovinskopravni odnosi riješeni i koja je pravna osnova za upis. Na potrebu prethodnog rješavanja tih odnosa izričito upućuje i presuda Visokog upravnog suda RH, Usoz-125/2025-6, spojeno s Usoz-126/2025 (NN 155/2025).
3. Pravna osnova u gradskom Statutu. U Nacrtu se navodi članak 34. Statuta Grada Vodnjana–Dignano, a u Obrazloženju članak 46. Predlaže se provjeriti i međusobno uskladiti navedenu pravnu osnovu.
4. Financijski učinci. Navod da za provedbu Odluke nisu potrebna dodatna proračunska sredstva potrebno je dodatno obrazložiti ako na bilo kojoj od obuhvaćenih nekretnina imovinskopravni odnosi još nisu riješeni.
	Djelomično se prihvaća

1. Za obuhvat naselja Barbariga, u pogledu navedenih javnih parkirališta, nisu riješeni imovinskopravni odnosi. Po rješenju istih, biti će pokrenuti zasebni postupak za proglašenje predmetne komunalne infrastrukture javnim dobrom u općoj uporabi. 
2. U tablici iz članka 1. Odluke obrisane su sve katastarske čestice za koje nisu, barem u dijelu, riješeni imovinskopravni odnosi.
3. Članak 34. Statuta Grada Vodnjan-Dignano ("Službene novine Grada Vodnjan-Dignano", broj: 02/09, 02/10, 02/13, 02/18, 02/21, 07/22, 15/22 – pročišćeni tekst i 16/23), definira djelokrug, prava i dužnosti Gradskog vijeća kao predstavničkog tijela građana, dok članak 46. definira status, mandat i izvršne ovlasti Gradonačelnika kao nositelja izvršne vlasti u gradu. 
U obrazloženju ispravlja se točka I. Pravna osnova za donošenje akta, odnosno zamjenjuje se članak 46. s člankom 34. 
4. [bookmark: _Hlk240959698]Za provedbu Odluke nisu potrebna dodatna proračunska sredstva iz razloga što su u Proračunu Grada Vodnjan-Dignano planirane stavke odnosno pozicije R0299 - Ostala prostorno planska dokumentacija-evidentiranje nerazvrstanih cesta i R0325 - Otkup nekretnina za uređenje građ. zemljišta.

	3.
	Božić Silvia 
11.8.2026.
	Evidentiranje javne površine – ceste u Galižani, Ulica/Via Giuseppe Leonardelli - k.č. 3077/1 i k.č. 1752/10 k.o. Galižana
Uvidom u Odluci, ustanovila sam da nije evidentirana prilazna cesta do moje nekretnine, odnosno da u Registru nerazvrstanih cesta na području Grada Vodnjan-Dignano (Službene novine Grada Vodnjan-Dignano, broj 03/2026.) nisu označene k.č. 3077/1 i k.č. 1752/10 k.o. Galižana
	Djelomično se prihvaća

U tablici iz članka 1., dodaje se redak NC_164 - Ulica/Via Giuseppe Leonardelli-dio; Nerazvrstana cesta; Galižana; dio 3077/1.

Sukladno članku 61. stavku 4. Zakona o komunalnom gospodarstvu, ako komunalna infrastruktura nije u vlasništvu, odnosno suvlasništvu jedinice lokalne samouprave i/ili osobe koja obavlja komunalnu djelatnost, ista stječe status javnog dobra u općoj uporabi nakon što se riješe imovinskopravni odnosi. Nekretnina k.č.br. 1752/10 k.o. Galižana nije u vlasništvu odnosno suvlasništvu Grada Vodnjana-Dignano.




